คือว่าหนูเป็นประจำเดือนเมื่อวันที่4-9มกราคมค่ะ พอมาวันนี้25มกราคมปรากฏว่ามาอีกรอบ ปวดท้องมากเลือดเกาะกันเป็นก้อนสีน้ำตาลแดง แม่ว่ามันอาจจะผิดปกติ แบบนี้จะเป็นอะไรไหมคะ ปล.ไม่เคยกินยาคุม ไม่เคยมีเพศสัมพันธ์ อายุ14ปีค่ะ
สวัสดีค่ะ สีของประจำเดือน ไม่ได้บ่งบอกพยาธิสภาพหรือความผิดปกติใดๆนะคะ สีที่เป็นสีน้ำตาลหรือดำ บ่งบอกว่ามีเลือดเก่าคงค้างในโพรงมดลูกค่ะการที่มีประจำเดือนมามาก หรือมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นแนะนำ ให้รอดูอาการ หากมีประจำเดือนผิดปกติต่อเนื่องเกิน 3 เดือน แนะนำให้ไปพบสูตินารีแพทย์เพื่อตรวจหาสาเหตุนะคะ